જમાનો બદલાતો રહે છે, આ વાત સમય સમય પર આપણે ચાવીએ છીએ. કાલે, ઘને ઔર લંબે બાલ હવે ઓલમોસ્ટ આઉટ છે. બોયકટ ‘ને ડોનકટ જેવા શબ્દો પણ આઉટડેટેડ છે. એક સમયે ભારતમાં સ્કિની, બોનિ ‘ને ઝીરો ફિગર જેવા ‘કન્સેપ્ટ’ પર લોકો હસતા કે અણગમો વ્યક્ત કરતા, આજે એ ‘કક્ષા’ પ્રાપ્ત કરવા માટે ઘણા સમયથી આધુનિક સ્ત્રીઓ પ્રયત્ન કરે છે, પરિશ્રમ કરે છે. બકસમ બ્યુટી ‘ને કર્વી ફિગર એટલે શું? એવા સવાલ હવે ખૂણામાં થાય છે. હેલ્થના શીર્ષક તળે ડાયેટિંગ કરવું એ આજની શહેરી સ્ત્રીઓનું સ્વયંસિદ્ધ યોગસૂત્ર બની ગયું છે. બીજી તરફ સિક્સ-પોકેટ જિન્સ જતાં રહ્યાં અને ક્રિકેટના બેટના હાથા પર ક્યારેક જે સાઇકલની ટ્યૂબ ચઢાવવામાં આવતી તેવા પુરુષોએ પોતાના લેગ્સ પર ચિપકાવવાના જિન્સ આવી ગયા, પરંતુ સિક્સ-પેક એ હવે દુર્લભ દ્રશ્ય નથી. મેચોમેન ‘ને હીમેન જેવા ટેગ્સ વિહોણા બેબી ફેસ પુરુષો પણ સિક્સ પેક ધારણ કરે છે. આખરે ઢગલાબંધ સ્ત્રીઓને સિક્સ-પેક ધારી પુરુષ ગમે છે.